पाएं अपने शहर की ताज़ा ख़बरें और फ्री ई-पेपरडाउनलोड करें
एम्स में वेंटिलेटर, ऑक्सीजन व अन्य जरूरी उपकरणों की उपलब्धता की सांसद सुनील सोनी ने समीक्षा की। इस दौरान एम्स के डायरेक्टर डॉ. नितिन एम. नागरकर ने बताया कि कोरोना की दूसरी लहर के बाद अधिकांश गंभीर मरीज आ रहे हैं। इनमें से ज्यादातर का ऑक्सीजन लेवल बहुत कम हो चुका होता है।
ऐसे में सामान्य स्थिति में लाना चुनौतीपूर्ण होता है। एम्स डायरेक्टर ने कहा कि कोरोना की तीसरी लहर से इंकार नहीं किया सकता। इसके लिए तैयार रहने की आवश्यकता है। सांसद सोनी ने उन्हें तीसरी लहर को ध्यान में रखकर तैयारियों के साथ केंद्र से को-ऑर्डिनेशन के लिए जो भी जरूरी कदम हो सकते हैं, उस पर पहल करने के लिए कहा। इससे पहले उन्होंने एम्स से सभी स्टाफ के स्टाफ के वैक्सीनेशन के संबंध में जानकारी ली।
उन्होंने डॉक्टरों के साथ मेडिकल स्टाफ से कहा कि वे खुद को कोरोना संक्रमण से बचाते हुए मरीजों के उपचार करने के निर्देश दिए। इस दौरान उनकी पहल पर श्री महावीर ज्वेलर्स के प्रकाश चंद, शांतिलाल, अशोक कुमार, विमल चंद और जितेंद्र कुमार ने एम्स के पल्मोनरी विभाग के लिए एक फ्लो थैरेपी मशीन दी, जो फेफड़े के रोगियों को ऑक्सीजन की आवश्यकता को पूरा करती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn